钦定古今图书集成/理学汇编/文学典/第020卷 > 刘梁
## 钦定古今图书集成/理学汇编/文学典/第020卷 > 刘梁

按《后汉书文苑列传》：“刘梁，字曼山，一名岑，东平宁阳
人也。梁宗室子孙，而少孤贫，卖书于市以自资。常疾
世多利交，以邪曲相党，乃著《破群论》。时之览者，以为
仲尼作《春秋》，乱臣知惧。今此论之作，俗士岂不愧心？
其文不存。又著《辩和同之论》，其辞曰：‘夫事有违而得
道，有顺而失义，有爱而为害，有恶而为美，其故何乎’？”
盖明智之所得，暗伪之所失也。是以君子之于事也，

焉，酸苦以剂其味，君子食之，以平其心。”同如水焉，若
以水济水，谁能食之？琴瑟之专一，谁能听之？是以君
子之行，周而不比，和而不同，以救过“为正，以匡恶为
忠。《经》曰：‘将顺其美，匡救其恶，则上下和睦，能相亲也’。
昔楚恭王有疾，召其大夫曰：‘不穀不德，少主社稷，失
先君之绪，覆楚国之师，不穀之罪也。若以宗庙之灵，
得保首领以殁，请为灵若厉’。大夫许诸。及其卒也，子
囊曰：‘不然。夫事君者，从其善，不从其过。赫赫楚国，而
君临之，抚正南海，训及诸夏，其宠大矣。有是宠也，而
知其过，可不谓恭乎’？”大夫从之。此违而得道者也。及
灵王骄淫，暴虐无度，芋尹申亥，从王之欲，以殡于干
谿，殉之二女。此顺而失义者也。鄢陵之役，晋楚对战，
阳谷献酒，子反以毙。此爱而害之者也。臧武仲曰：“孟
孙之恶我，药石也；季孙之爱我，美疢也。疢毒滋厚，石
犹生”我。此恶而为美者也。孔子日：智之难也。有臧武
仲之智，而不容于鲁国，抑有由也。作而不顺，施而不
恕也。盖善其知义，讥其违道也。夫知而违之，伪也；不
知而失之，暗也。暗与伪焉，其患一也。患之所在，非徒
在智之不及，又在及而违之者矣。故曰：智及之仁不
能守之，虽得之，必失之也。《夏书》曰：“念兹在兹，庶事恕
施。”忠智之谓矣。故君子之行，动则思义，不为利回，不
为义疚。进退周旋，唯道是务。苟失其道，则兄弟不阿；
苟得其义，虽仇雠不废。故解狐蒙祁奚之荐，二叔被
周公之害，勃鞮以逆文为成，傅瑕以顺厉为败，管苏
以憎忤取进，申侯以爱从见退，考之以义也。故曰：不
在逆顺，以义为断；不在憎“爱，以道为贵。《礼记》曰：‘爱而
知其恶，憎而知其善。考义之谓也’。”桓帝时，举孝廉，除
北新城长。告县人曰：“昔文翁在蜀，道著巴、汉；庚桑琐
隶，风移碨磥。吾虽小宰，犹有社稷。苟赴期会，理文墨，
岂本志乎？”乃更大作讲舍，延聚生徒数百人，朝夕自
往劝诫，身执经卷，试策殿最，儒化大行。此邑至后犹
称其教焉。特召入，拜尚书郎，累迁后为野王令，未行，
光和中病卒。孙桢，亦以文才知名。